***Hånden som rører vuggen*** (originaltittel: *The Hand That Rocks the Cradle*) er en amerikansk thriller fra 1992 med Annabella Sciorra, Rebecca De Mornay og Matt McCoy i de ledende rollene. Regi er ved Curtis Hanson.

Filmen fikk blandet mottakelse av anmelderne, men ble en forholdsvis stor publikumssuksess i USA. I 1993 vant den en Saturn Award i klassen beste skrekkfilm. Rebecca De Mornay og Julianne Moore vant i tillegg hver sin Saturn Award i kategoriene beste kvinnelige hovedrolle og beste kvinnelige birolle.

Handling
--------

Småbarnsmoren Clarie Bartel (Annabella Sciorra) tror hun har funnet den perfekte barnevakten når hun ansetter Peyton (Rebecca De Mornay). Det Claire ikke vet er at Peyton har en helt spesiell grunn til å ønske akkurat denne jobben. Peytons avdøde ektemann var en gynekolog som tok livet av seg for en tid tilbake, etter at han ble beskyldt for seksuelt misbruk av gravide kvinner, deriblant Claire. Peyton mener Claire var skyld i at hennes liv falt i grus og er nå ute etter hevn. Sakte, men sikkert begynner Peyton sitt destruktive arbeid. Hun begynner selv å amme det yngste barnet og klarer på andre måter å knytte de to barna til seg. I tillegg begynner hun å sette de to ektefellene opp mot hverandre og snart begynner ekteskapet å bli problematisk. For å hjelpe til med diverse arbeid i hagen har Bartel-familien også ansatt den litt tilbakestående Solomon (Ernie Hudson). Han liker ikke Peyton og oppdager at hun skjuler noe. Men Peyton gjør hva som helst for å kvitte seg med de som kommer hennes vei og går ikke av veien for drap.

Om filmen
---------

Anmelderne
Filmen fikk blandet mottakelse av kritikerne, noe som gjenspeiles av at den har fått 56% på Rotten Tomatoes (juli 2011).

Aftenpostens anmelder gav den god omtale da den gikk på norske kinoer i 1992. Det norske nettstedet CINERAMA gav den terningkast fem i 1999 og skrev blant annet: «Skuespillerne er gode. Annabella Sciorra og Matt McCoy er bra som ekteparet Bartel, men det er to andre som skiller seg ut. Rebecca De Mornay er uhyggelig god som Peyton, hun skifter fra søt og sjarmerende til utspekulert og ond i løpet av et sekund. Likevel er det Ernie Hudson som imponerer mest i denne filmen. Hans prestasjon som den tilbakestående Solomon er det bare å ta av seg hatten for».

Publikum
Den ble en forholdsvis stor publikumssuksess i USA, hvor den innbrakte $88 millioner.

Rollebesetning
--------------

* Annabella Sciorra : Claire Bartel
* Rebecca De Mornay : Peyton Flanders / Mrs. Mott
* Matt McCoy : Michael Bartel
* Ernie Hudson : Solomon
* Julianne Moore : Marlene Craven
* Madeline Zima : Emma Bartel
* John de Lancie : Dr. Victor Mott
* Kevin Skousen : Marty Craven

Referanser
----------

1. ↑
2. ↑
3. ↑  Aftenposten morgen – Gode spøk ved vuggen i velmodulert grøsser (9.4.1992, s.42)
4. ↑  «CINERAMA – Hånden som rører vuggen (8.8.1999)». Arkivert fra originalen 29. oktober 2010. Besøkt 12. juli 2011.
5. ↑

Eksterne lenker
---------------

* (en) *Hånden som rører vuggen* på Internet Movie Database Rediger på Wikidata

* (no) *Hånden som rører vuggen* hos Filmfront Rediger på Wikidata

* (sv) *Hånden som rører vuggen* i Svensk Filmdatabas Rediger på Wikidata

* (da) *Hånden som rører vuggen* i Danmark Nationale Filminstitut Rediger på Wikidata

* (en) *Hånden som rører vuggen* på AllMovie Rediger på Wikidata

* (fr) *Hånden som rører vuggen* på Allociné Rediger på Wikidata

* (nl) *Hånden som rører vuggen* på MovieMeter Rediger på Wikidata

* (en) *Hånden som rører vuggen* på Turner Classic Movies Rediger på Wikidata

* (en) *Hånden som rører vuggen* på American Film Institute Rediger på Wikidata

* (en) *Hånden som rører vuggen* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |